**TEDEN OTROKA V 7.A**

Učenci 7.a smo preživeli lep teden z našim prijateljskim 1.c razredom ter ostalimi prvošolci. Učiteljice so pripravile zanimive dejavnosti, ki smo jih opravili skupaj: šotor, vozli, taborni ogenj, iskanje zaklada,petje pesmi.. mi pa smo prinesli še čebulice pomladnega cvetja  ter jih  skupaj s prvošolčki zasadili na zelenice ob šoli.

 Učenec 7.a je napisal: **Zahvalil bi se vsem prvošolčkom, ki so mi narisali nasmeh na obraz.**

**Najbolj mi je bilo zabavno ko smo našli zaklad, saj sem v njihovih očeh videl iskrice sreče, veselja in radovednosti. V tistem trenutku smo bili najsrečnejši učenci na svetu.**

**Te občutke bi ponovil vsak dan**.(Klemen B)

Učenki Nina in Mia sta v urah JV brali čakajočim učencem pravljice , v petek pa smo skupaj z osmošolci pospremili prvošolce  ob  njihovem sprejemu v šolsko skupnost učencev.

Ob tednu otroka smo poslušali predavanje geologinje o fosilih naše občine, ločevanju odpadkov ter predstavitev knjige o drugačnostih.

Učenka Nina je še zapisala: **Teden otroka mi je bil zelo všeč. Večinoma smo ga preživeli s prvošolci. Spoznali smo jih ob druženju  in z njimi doživeli lepe in bogate trenutke. Všeč mi je bilo sajenje rastlin. Imeli smo nekaj predavanj in tudi sprejem prvošolcev v skupnost učencev šole. Zanimivo mi je bilo tudi, ko smo pri angleščini zamenjali učitelje. Vesela sem bila takrat, ko so bili prvošolci zadovoljni, ko sva z Mio brali pravljice. takrat se mi je na lica prikradel nasmeh. Za mano je bil lep teden otroka.** (Nina P)

Za naporen in lep teden se vsem zahvaljuje tudi razredničarka 7.a Vesna Lužar.

|  |
| --- |
|  |